- COLOSSAE
- <
- 4
- >

4
1 Eph 6:9To te awng, note zong vantung ah To ka nei uh hi, ci he in, na sila te tungah a man le a kibang tek in pia vun.
Hanthotna
2 Tatsat ngawl in thungen vun, taciang lungdamko kawm in ngak vun;
3 Christ thuthuk hil tu in Pathian in kongkha hong honsak thei natu in, kote atu zong thu hong ngetsak tavun, tua a tu in keima sia thongtak ka hihi:
4 Tabang in ka son tu a kilawm bang in ka pualak thei natu in, thu hong ngetsak tavun.
5 Eph 5:16A puatham mite mai ah pilna taw nungta vun, hun zangthiam vun.
6 Mihing khatsim sia bangbang in zo tu kilawm, ci na heak thei natu uh in, na kampauna uh a tawntung in thuthiamna taw hi tahen a, ci taw al tahen.
Akhakbel Nuksetna
7 Sawl 20:4; 2 Tim 4:12 Eph 6:21, 22Ka thu theampo sia Tychicus in hong hesak tu hi, ama sia i it suapui pa, a thuman naseam le Topa sungah ka nasep pui a hihi:
8 Ama in note i zia le tong a heak thei natu le note hong henep thei natu ngealna taw, note kungah kong paisak a hihi;
9 Philm 1:10-12Note sungah a thuman khat a hi, i it suapui pa, Onesimus taw kong paisak hi. Amate in hi mun ah thu piang te theampo hong son tu hi.
10 Sawl 19:29; 27:2; Philm 1:24; Sawl 12:12,25; 13:13; 15:37-39.Ka thongtak pui Aristarchus in hong paupui hi, taciang Barnabas tupa, Marcus in zong hong paupui hi, ama tung pan thupiak te na sang uh hi: note kung hongpai ahile, ama na sang vun;
11 Taciang Justus a kici Jesus in zong hong paupui hi, amate sia vunteap tan te a hihi. Hite bekma Pathian kumpingam sungah ka nasep pui te hi a, keima hong heneam te a hihi.
12 Col 1:7; Philm 1:23Note i sung pan mikhat, Christ i naseam, Epaphras in hong paupui hi, Pathian deina theampo sungah cialcing in, na khuagkhim thei natu uh in a tawntung in thinsung takpi taw thu hong ngetsak hi.
13 Banghangziam cile ama in no Laodicea a omte le Hierapolis a omte atu in lawpna lian mama nei hi, ci sia keima in tetti ka pang hi.
14 2 Tim 4:11; Philm 1:24; 2 Tim 4:10; Philm 1:24 I it mama syavuan Luke le Demas te in hong paupui hi.
15 Laodicia a om suapui te ahizong, Nympha le a inn a om pawlpi te in ahizong, paupui vun.
16 Taciang hi laithak sia noma sungah na sim zawk uh ciang in, Laodicea pawlpi te zong in sim tahen; taciang note zong Laodicea te kung pan laithak sia na sim vun.
17 Philm 1:2Taciang Archippus kungah, Topa sungah na san nasep khuangkhim tu in ki nging in, ci na son vun.
18 Keima Paul in paupuina sia ka khut taw ka at a hihi. Ka thongtakna na phawk nginge vun. Note tungah thuthiamna om tahen. Amen.

- COLOSSAE
- <
- 4
- >

4:1 Eph 6:9

4:5 Eph 5:16

4:7 Sawl 20:4; 2 Tim 4:12

4:7 Eph 6:21, 22

4:9 Philm 1:10-12

4:10 Sawl 19:29; 27:2; Philm 1:24; Sawl 12:12,25; 13:13; 15:37-39.

4:12 Col 1:7; Philm 1:23

4:14 2 Tim 4:11; Philm 1:24; 2 Tim 4:10; Philm 1:24

4:17 Philm 1:2

© 2020 Siyin KJV Bible Team